Uloba

Uloba - Independent Living Norge SA er en norsk ideell organisasjon etablert som et samvirke for og av funksjonshemmede som har borgerstyrt/brukerstyrt personlig assistanse (BPA). Samvirket ble stiftet i 1991 for å fungere som arbeidsgiver for assistenter som jobbet i ordninger med BPA. Samvirket eies og drives av funksjonshemmede selv, ut ifra tanken om likemannsarbeid..
Uloba har, ifølge Atle Møen, Professor ved Universitetet i Bergen, vært den viktigste politiske aktøren for å etablere prinsippet om BPA, og få dette som en lovfestet individuell rett fra 2014.Uloba er en del av den verdensomspennende bevegelsen Independent Living som jobber for likestilling av funksjonshemmede.


== Historie ==
Uloba (Uavhengig Liv Oslo BA) ble stiftet i 1991 av Tone Norli, Vibeke Marøy Melstrøm, Leif Sylling, Knut Flaaum og Bente Skansgård, og 12 andre funksjonshemmede.


== Virksomhet ==
Uloba sin virksomhet skal legge til rette for at samvirkets medlemmer skal kunne dekke sitt assistansebehov, ved å etablere og lede sine assistenter selv.Dette gjøres gjennom leveranse av brukerstyrt personlig assistanse (BPA). Uloba har arbeidsgiveransvaret for medlemmens personlige assistenter og ivaretar veiledning og lederopplæring i arbeidslederfunksjonen.
Bedriften har vokst betydelig siden starten og hadde i 2016 1415 medlemmer.


== Independent Living ==
Uloba er en del av Independent Living-bevegelsen som jobber for likestilling av funksjonshemmede. Uloba er medlem av European Network on Independent Living (ENIL), og i 2014 inngikk Uloba og ENIL en avtale om å etablere et nord kontor for ENIL.


== Selvsagt ==
Uloba er medlem av Fagpressen, Norges eldste presseorganisasjon, og utgir magasinet Selvsagt.Ansvarlig redaktør er Helge Olav Ramsted.
Selvsagt har 2 opplag pr. år, og digitale utgaver av magasinet er tilgjengelig på nett., og fra utgave 7, så er de digiale utgavene universelt utformet for å kunne være tilgjengelig for alle.


== Stolthetsparaden ==
Uloba arrangerer Stolthetsparaden. I 2017 var det tiende gangen dette ble arrangert. I forbindelse med paraden tildeler man Stolthetsprisen. Adolf Ratzka var vinneren av stolthetsprisen i 2017. En av talerne under stolthetsparaden var Erna Solberg.


== Stolthetsprisen ==
Stolthetsprisen deles ut hvert år av til en person eller gruppe som har gjort en særskilt innsats for å skape likestilling for funksjonshemmede. Stolthetsprisen deles i sammenheng med stolthetsparaden.


=== Vinnere av Stolthetsprisen ===


== Kritikk ==
I 2012 kom organisasjonen under sterk kritikk for brudd på arbeidsmiljøloven og manglende betaling til assistenter. Pengene var tilbakeført til kommunene, så Uloba selv dekket manglende utbetalinger. Dette førte til et omfattende arbeid og Uloba fikk i 2013 tariffavtale med Fagforbundet som gjelder fra 1. januar 2014.


=== Tilbakebetaling ===
Utbetalingen skjedde som følge av at beregningsgrunnlaget for tidligere utbetalt overtid i en bestemt tidsperiode hadde vært feilaktig. Utbetalingen gjaldt allerede arbeidet overtid hos Ulobas arbeidsledere. Alle assistenter fikk en detaljert oversikt over det beløpet de hadde til gode. I forbindelse med utbetalingen opprettet Uloba et eget servicesenter, hvor assistentene kunne henvende seg på e-post eller på telefon, dersom de hadde spørsmål knyttet til utbetalt beløp. Arbeidet med å regne ut assistentenes tilgodehavende hos Uloba ble kvalitetssikret av revisjonsselskapet Deloitte.


== Referanser ==


== Eksterne lenker ==
Ulobas hjemmeside
Om tariffavtalen hos Fagforbundet